Adam Lambert

Adam Mitchel Lambert (født 29. januar 1982) er en amerikansk sanger og tidligere deltaker på American Idol. Han har også vært gjest i TV-dramaseriene Glee og Pretty little liars.
Ved siden av sin solokarriere har Lambert siden 2011 hatt et samarbeid med rockebandet Queen, som hovedvokalist i Queen + Adam Lambert. Samarbeidet ble en stor suksess og førte til at de i 2014 startet en lang verdensturné.


== Bakgrunn ==
Lambert ble født i Indianapolis i Indiana, men flyttet kort tid etter til San Diego i California.


== Idol ==
I 2009 kom han på andreplass i American Idol. Bilder av Lambert som kysset en gutt dukket opp på Internett før finalen, og det var mye spekulasjoner om Lambert var homofil. Da han ble spurt av magasinet Rolling Stone om han trodde spekulasjonene rundt hans seksuelle orientering påvirket muligheten hans til å vinne American Idol, svarte han: «Probably» (antageligvis). Han sto frem etter finalen og erkjente sin homoseksualitet. Mange mente at Lambert var den «virkelige» vinneren av Idol, og at han tapte grunnet spekulasjoner angående hans seksualitet.
I finalen sang han først «Beth» av Kiss alene, så sang han Detroit Rock City og «Rock and Roll All Nite» sammen med Kiss. Deretter sang han og Kris Allen «We Are The Champions» sammen med Queen.


== Debutalbum og skandaleopptreden ==
Han ga ut sitt debutalbum For Your Entertainment den 23. november 2009. Han skapte avisoverskrifter da han under fremførelse av tittelsporet på albumet på American Music Awards 22. november 2009, som ble sendt direkte på TV, simulerte oralsex med en annen mann, samt kysset et mannlig medlem av bandet. Kysset ble forsøkt sensurert ved at kameraet zoomet vekk, mens kameraet kuttet under oralsex-simuleringen. Det kom inn 1 500 klager på stuntet til Lambert, og han ble i etterkant nektet fra å møte på planlagte opptredener på både Good Morning America og Jimmy Kimmel Live som resultat.Lambert svarte om oppstyret at underholdningsindustrien i USA er dobbeltmoralsk, og at kvinnelige artister har flyttet grensene i en årrekke, men når en mann gjør det friker alle ut. Han uttalte så at det ikke var for å irritere folk, men for å promotere artistisk ytringsfrihet.Musikkvideoen til sangen For Your Entertainment er regissert av norske Ray Kay.Albumet solgte 198 000 eksemplarer i USA den første uken, 118 000 flere enn det selvtitulerte albumet Kris Allen til Kris Allen, som Lambert tapte for i finalen av American Idol.


== Annet ==
Lambert opptrådte på finalen i So You Think You Can Dance sesong 6, mens Kris Allen som slo han i finalen i Idol, opptrådte på semifinalen.


== Diskografi ==
2009: For Your Entertainment
2011: Glam Nation Live
2012: Trespassing
2015: The Original High


== Referanser ==


== Eksterne lenker ==
(en) Offisielt nettsted 
Offisielt nettsted 
Offisielt nettsted 
(en) Adam Lambert – kategori av bilder, video eller lyd på Commons 
(en) Adam Lambert på Internet Movie Database 
(fr) Adam Lambert på Allociné 
(en) Adam Lambert på AllMovie 
(en) Adam Lambert hos Turner Classic Movies 
(en) Adam Lambert hos Rotten Tomatoes 
(en) Adam Lambert hos TV Guide 
(en) Adam Lambert hos The Movie Database 
(en) Adam Lambert hos Internet Broadway Database 
(en) Adam Lambert hos Behind The Voice Actors 
(en) Adam Lambert på Apple Music 
(en) Adam Lambert på Discogs 
(en) Adam Lambert på MusicBrainz 
(en) Adam Lambert på SoundCloud 
(en) Adam Lambert på Spotify 
(en) Adam Lambert på Songkick 
(en) Adam Lambert på Last.fm 
(en) Adam Lambert på Genius — sangtekster 
(en) Adam Lambert på AllMusic 
Adam Lambert på Twitter 
Adam Lambert på Facebook 
Adam Lambert på Instagram 
Adam Lambert på YouTube 
Adam Lambert på YouTube 
Adam Lambert på Myspace 
Adam Lambert på TikTok